stanford-oval/wikipedia huggingface dataset:
עורק הירך

| --- | --- |

 שיוך:  מערך העורקים 
 ניקוז ורידי:  וריד הירך 
 תיאור ב:  האנטומיה של גריי (מהדורה 20) (623) 
 על שם:  ירך
 מזהים
 לטינית (TA98):  Arteria femoralis 
 טרמינולוגיה אנטומיקה:  A12.2.16.010 
 TA2 (2019):  4674 
 FMA:  70248 
 קוד MeSH:  A07.015.114.351 
 מזהה MeSH:  D005263 
 מערכת השפה הרפואית המאוחדת:  C0015801 
 
עורק הירך (TA: arteria femoralis) הוא עורק גדול בירך ואחד העורקים המשמעותיים בגפה התחתונה, אשר אחראי לרוב אספקת הדם באזור זה – וקלינית, אם הוא ייחסם, תיעצר כל אספקת הדם לגפה התחתונה. עורק הירך מסתעף למספר עורקים. עורק זה הוא המשך של עורק הכסל החיצון ומתחיל ברצועה המפשעתית (ligamentum inguinale) (ראש עצם הירך).
באזור זה, העורק נקרא גם עורק הירך המשותף (arteria femoralis communis) וממנו מסתעף עורק הירך העמוק, המספק דם לירך. לאחר ההסתעפות של עורק הירך העמוק, העורק מכונה בשפה הקלינית העורק התת-סרטורי (arteria subsartorialis) או עורק הירך השטחי (arteria femoralis superficialis) בעגה קלינית, בגלל ההתפרשות היחסית שטחית שלו. עורק הירך ממשיך לאורך עצם הירך כדי לספק את דם לעורקים שמקיפים את הברך וכף הרגל ונכנס לתעלת המתוויכים (canalis adductorius, ידועה גם כ-Hunter’s/Subsartorial Canal). לאחר שהוא יוצא ועולה מהתעלה דרך מבקע תעלת המתוויכים (hiatus canalis adductorii), העורק נקרא עורק בית הברך (popliteal artery).
אנטומיה > מהלך

עורק הירך מתפצל מעורק הכסל החיצון במשולש הירך, מאחורי הרצועה המפשעתית, אשר נמצאת בדרך כלל בסמוך לראש עצם הירך. החלק המקורב (הפרוקסימלי) של עורק הירך, אשר מכונה ביתר דיוק עורק הירך המשותף, יוצא ממשולש הירך מתחת לשריר החייטים. ביציאתו ממשולש הירך העורק מסתעף ממנו עורק הירך העמוק (arteria profunda femoris) אשר אחראי על אספקת דם לירך. עורק הירך, שלעיתים נקרא אז עורק הירך השטחי, מתחבר לעורק בית הברך (arteria poplitea) בתחילתו של השריר המתוויך הגדול, או לחלופין בתעלת המתוויכים, לקראת קצה עצם הירך.
אנטומיה > סעיפים

לפני שעורק הירך העמוק מסתעף מעורק הירך, הוא מסתעף למספר סעיפים קטנים שמספקים דם לעור ולחיתולית:
עורק רום הבטן השטחי (Superficial epigastric artery) – עולה ומגיע כמעט עד הטבור. מסתיים ברשת כלי דם משיקים עם מקבילו מהצד השני ועם עורק רום הבטן התחתון (arteria epigastrica inferior).
עורק כותר הכסל השטחי (arteria circumflexa ilium superficialis) – הסעיף השטחי הקטן ביותר של עורק הירך. עולה הצדה לכיוון קוץ הכסל הקדמי העליון, שם הוא מסתיים ברשת כלי דם משיקים עם שני עורקים – עורק כותר הכסל העמוק (arteria circumflexa ilium profunda) ועורק כותר הירך הצדי (arteria circumflexa femoris lateralis).
עורק הערווה החיצון השטחי (arteria pudenda externa superficialis) ועורק הערווה החיצון העמוק (arteria pudenda externa profunda), אשר לעיתים יוצאים כעורק אחד ולאחר מכן מתפצלים. שני העורקים מתקדמים תיכונית, מגיעים אל עור איברי המין החיצוניים ומסתיימים ברשת כלי דם משיקים עם עורק הערווה הפנימי (arteria pudendalis interna) או עם סעיפיו.
במרחק של כ-4-5 ס"מ מהרצועה המפשעתית לכיוון מרוחק, עדיין במשולש הירך, מסתעף מעורק הירך סעיפו העיקרי – עורק הירך העמוק. עורק זה חודר עמוק בין שריר המסרק לבין השריר המתוויך הארוך שמתחתיו הוא עובר. משם, ממשיך העורק באופן מרוחק לאורך החלק הקדמי של הירך, כאשר שטחית לו נמצא השריר המתוויך הארוך ועמוק לו השריר המתוויך הקצר והשריר המתוויך הגדול. העורק יורד לאורך האחז הגידי של השריר המתוויך הגדול, ותוך כדי מהלכו מסתעפים ממנו ארבעה עורקים – ארבעת העורקים הנוקבים (arteriae perforantes).
הסתעפויותיו של עורק הירך העמוק:
עורק כותר הירך הצדי (arteria circumflexa femoris lateralis) ועורק כותר הירך התיכון (arteria circumflexa femoris medialis) – מיד לאחר יציאתו של עורק הירך העמוק, כאשר העורק העמוק עדיין במשולש הירך ולפני שחדר לעומק, מסתעפים ממנו שני עורקים במפרק הירך. שני העורקים משתתפים ברשת ההשקות של מפרק הירך.
העורק כותר הירך התיכון - חודר עמוק דרך רצפת משולש הירך בין שריר המסרק לבין שריר הכסל והמותניים, מספק דם למדור התיכון של הירך ומקיף את צוואר עצם הירך מאחור.
העורק כותר הירך הצדי מתפצל לשלושה סעיפים:
הסעיף העולה (ramus ascendens) – מקיף את צוואר עצם הירך מלפנים, ומסתיים ברשת כלי דם משיקים עם העורק התיכון.
הסעיף האופקי (ramus transversus) – הענף האופקי הוא הקטן מכולם ומגיע אל רשת כלי דם משיקים בצורה צולבת.
הסעיף היורד (ramus descendens) – יורד אל רשת כלי דם משיקים במפרק הברך.
ארבעת העורקים הנוקבים - ארבע הסתעפויות חשובות של הסעיף העמוק אשר חודרות את גיד שריר המתוויך הגדול ומספקות דם באופן בלעדי למדור האחורי של הירך. כל אחד מארבעת הענפים אשר מתפצלים מעורק הירך העמוק מקטין אותו מעט, ועם הפיצול הרביעי העורק מסתיים לחלוטין.
עורק הירך העמוק מסתיים ברשת כלי דם משיקים של הברך ולא ממשיך מעבר אליה.
עורק הירך עצמו, לאחר שהסתעף ממנו העורק העמוק, ממשיך עד לקצהו המרוחק של משולש הירך. שם נפגש העורק עם שריר החייטים, התוחם את משולש הירך בחלק התיכון ונכנס לתעלת המתוויכים. העורק ממשיך בתעלה עד סופה, כאשר הוא שטחי לשריר המתוויך הארוך, תוך שהוא מספק דם למדור הקדמי של הירך, ועובר דרך מבקע תעלת המתוויכים אל גומץ בית הברך (fossa poplitea). עם מעבר זה משתנה שמו לעורק בית הברך. כל אספקת הדם מתחת לברך מגיעה ממנו.
היבטים קליניים

לרוב ניתן למשש את עורק הירך דרך העור בנקל, ולכן הוא משמש לעיתים קרובות כעורק גישה להכנסת צנתר. מאותו צנתר, ניתן להניע ולכוון חוטים וצנתרים לכל מקום במערכת העורקית לצורכי התערבות רפואית או לצורכי אבחון, לרבות הלב, המוח, הכליות והגפיים. ישנה משמעות רבה לכיוון המחט בצנתר בהתאם למיקום הפיזי שאותו רוצים לאבחן או בו לטפל. כיוון המחט נגד כיוון זרימת הדם מתבצע לצורך התערבות ואבחון בכיוון הלב והרגל הנגדית. לעומת זאת, כיוון המחט עם כיוון זרימת הדם מתבצע לצורך התערבות רפואית או אבחון לרגל של אותו צד. ניתן להכניס צנתר הן בעורק הירך הימני והן העורק הירך השמאלי, זאת בהתאם לסוג ההתערבות הרפואית או האבחון הנדרש.
עורק הירך רגיש למחלת עורקים היקפית. כאשר הוא נפגע או נחסם בשל טרשת עורקים, ייתכן שיהיה צורך בהתערבות מלעורית באמצעות גישה מהירך הנגדית. טיפול נפוץ נוסף במקרה של חסימה כזו הוא כריתת פנים העורק, ניתוח בו פותחים את העורק החסום כדי "לנקות" אותו ולהסיר רובד טרשתי הגורם להיצרות או תעוקה של העורק.
עורק הירך יכול לשמש לצורך נטילת דם עורקי כאשר לחץ הדם הוא נמוך עד שלא ניתן לאתר את עורק החישור או את עורק הזרוע. האזור בו ניתן למשש בצורה מיטבית בבדיקת דופק את עורק הירך הוא הצד הפנימי של הירך, בנקודת האמצע המפשעתית, באמצע הדרך בין מאחה עצמות החיק לבין קוץ הכסל הקדמי העליון. מוערך כי ברוב המקרים קיומו של דופק בעורק הירך מצביע על לחץ דם של יותר מ-50 מ"מ כספית.
תמונות נוספות

מבנים המקיפים את מפרק הירך הימני.
קטעים.
מעטפת הירך פתוחה על מנת להראות את שלושת מדוריה.
משולש הירך השמאלי.
עורק הירך והתפצלויותיו.
חבל הזרע בתעלת המפשעה.
מבנים העוברים מאחורי הרצועה המפשעתית - עורק הירך מסומן באדום.
מבט קדמי על הירך הימנית, הכולל סימוני עצמות, עורק הירק ועצב הירך.
עורק הירך והסתעפויותיו העיקריות - מבט קדמי על הירך הימנית.
עורק הירך
עורק הירך
עורק הירך
עורק הירך
עורק הירך
עורק הירך
לקריאה נוספת

Richard L. Drake, A. Wayne Vogl, Adam W. M. Mitchell, GRAY'S Anatomy for students, second edition, 2010 - עמודים 536, 540-541, 569-570.
הערות שוליים

1 2  Amarnath C and Hemant Patel (2023). Comprehensive Textbook of Clinical Radiology - Volume III: Chest and Cardiovascular system. Elsevier Health Sciences. ISBN 9788131263617. Page 1072
↑  Schünke, Michael; Schulte, Erik; M. Ross, Lawrence; D. Lamperti, Edward; Schumacher, Udo (2006). Thieme Atlas of Anatomy: General Anatomy and Musculoskeletal System. Thieme. p. 490. ISBN 9783131420817.
↑  Deakin CD, Low JL (בספטמבר  2000). "Accuracy of the advanced trauma life support guidelines for predicting systolic blood pressure using carotid, femoral, and radial pulses: observational study". BMJ. 321 (7262): 673–4. doi:10.1136/bmj.321.7262.673. PMC 27481. PMID 10987771. {{cite journal}}:  (עזרה)
| --- | --- |
בקרת זהויות :  TA98: A12.2.16.010 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מבט קדמי על עצם הירך הימנית ועל עורקי הירך (ממוספרים).
5. העורק כותר הירך הצדי. 7. עורק הירך העמוק. 8. העורקים הנוקבים. 14. עורק הכסל החיצון. 20. עורק הירך. 21. העורק כותר הירך התיכון. 23. מבקע תעלת המתוויכים.
פטר פלש

| --- | --- |
אין תמונה חופשית
 לידה:  22 באוקטובר 1915 בודפשט, האימפריה האוסטרו-הונגרית 
 פטירה:  1 ביולי 1969 (בגיל 53) פלמות', ארצות הברית 
 לימודי רפואה:  אוניברסיטת אטווש לוראנד 
 תפקידים:  רופא, רופא עור 
 
פטר פלש (בהונגרית: Flesch Péter;‏ בודפשט, 22 באוקטובר 1915 - פאלמות' (Falmouth), ארצות הברית, 1 ביולי 1969) היה דוקטור לרפואה יהודי-הונגרי-אמריקאי, רופא עור, פרופסור באוניברסיטה.
קורות חייו

פטר פלש נולד במשפחה יהודית כבנם של רופא הילדים ארמין פלש ושל מריאנה אדלר. הוא סיים את לימודיו ואת בחינות הבגרות בודפשט, ובשנת 1939 קיבל תואר ברפואה (MD) באוניברסיטת פאזמאן פטר (שמה היום אוניברסיטת אטווש לוראנד). ב-1941 הצליח להגר לארצות הברית מרדיפת היהודים בממלכת הונגריה והפשיזם. שנתיים לאחר מכן, קיבל תואר שני במדעים (MSc) מאוניברסיטת שיקגו, שם למד פרמקולוגיה. ב-1944, יחד עם פרופסור אישטוואן רוטמן, פרסם את המחקר The Physiology of the Skin "הפיזיולוגיה של העור". בשנה שלאחר מלחמת העולם השנייה השתתף כמומחה רפואי במשפטי נירנברג של פושעי המלחמה הנאצים העיקריים, ולאחר מכן חזר לשיקגו, שם עבד במעבדת הניסויים של המחלקה לפרמקולוגיה של האוניברסיטה. מ-1950 ועד מותו עבד באוניברסיטת פנסילבניה תחילה כמרצה, מ-1958 כמרצה בכיר ולבסוף (מ-1963) כפרופסור מחקר. אגודות אמריקאיות ובינלאומיות רבות בחרו בו כחבר, כולל האקדמיה למדעים של ניו יורק. הוא ביצע מחקר דרמטולוגי בסיסי, בחן את הפיגמנטציה של שיער נשי האדום, ויטמין A, כימיה של העור וקרטיניזציה. 85 פרסומים מדעיים שלו פורסמו.
הוא קבור בבית הקברות הציבורי וודס הול.
לקריאה נוספת

Emed Alexander (2006-08-17). "Flesch Péter". informed.hu. נבדק ב-2021-06-07. (אלכסנדר אמד: פטר פלש. חיפה, ישראל).
Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש)
הערות שוליים

↑  "Születési bejegyzése a Budapest V. kerületi polgári születési akv. 543/1915. folyószáma alatt". נבדק ב-2021-06-07.
↑  "Nyughelye". Find a Grave. נבדק ב-2021-06-07.
פורד ונדום

| --- | --- |

Ford Vendôme
 מאפיינים כלליים
 יצרן:  Ford SAF (שם מלא: "Ford Société Anonyme Française")
 שנות ייצור:  1953–1954
 הרכבה:  צרפת צרפת
 מודל קודם:  פורד Vedette
 חברת אם:  פורד
 אורך:  4,670 מ"מ
 רוחב:  1,720 מ"מ
 גובה:  1,570 מ"מ
 משקל:  1,350 ק"ג
 בסיס גלגלים:  2,690 מ"מ
 מפרט טכני
 מנוע:  8V צילינדרים, 3,923 סמ"ק המפיק 94 כ"ס (מנוע פורד סוג "239")
 הילוכים:  תמסורת ידנית - 3 מהירויות
 מהירות מרבית:  148 קמ"ש
 צריכת דלק:  25 ליטר ל-100 ק"מ
פורד ונדום (בצרפתית: Ford Vendôme) היא מכונית סלון, 4 דלתות, מתוצרת יצרנית הרכב Ford SAF, (שם מלא: "Ford Société Anonyme Française") הצרפתית, חברת בת של קונצרן פורד, אשר יוצרה בין השנים 1953–1954.
נתונים טכניים

מחיר דגם "פורד ונדום" בשנת 1954 עמד על 1,148,000 פרנק צרפתי.
בשנת 1954 יוצרו כ-3,000 יחידות.
בדגם "פורד Vendôme" הורכבו מתלים מסוג "MacPherson strut".
תצורות

סדאן - 4 דלתות
סלון - 4 דלתות
חברת Ford SAF

חברת Ford SAF, (שם מלא: "Ford Société Anonyme Française") הייתה חברת בת של פורד אשר פעלה בצרפת בין השנים 1916–1954, תחת מספר שמות מסחריים. בשנת 1954 נמכרה החברה ליצרן הרכב הצרפתי סימקה (ראשי התיבות מצרפתית של Société Industrielle de Mécanique et Carrosserie Automobile).
ראו גם

פורד
פורד Comète
פורד Vedette
הערות שוליים

↑  Automobilia". Toutes les voitures françaises 1954 (salon [Paris Oct] 1953). Paris: Histoire & collections. Nr. 24: Page 31–33. 2002 פורד Vendôme
↑  פרנק צרפתי - בשנת 1965 שינתה ממשלת צרפת את שער הפרנק הצרפתי. הבנק הצרפתי המרכזי ביצע שערוך (אֲמִידָה מחדש של השווי) של הפרנק הצרפתי. 100 פרנק צרפתי ישנים היו שווים ל-1 פרנק צרפתי חדש (new franc (NF))
עורק החישור

| --- | --- |

 שיוך:  מערך העורקים 
 תיאור ב:  האנטומיה של גריי (מהדורה 20) (592) 
 מזהים
 לטינית (TA98):  Arteria radialis 
 טרמינולוגיה אנטומיקה:  A12.2.09.027 
 TA2 (2019):  4641 
 FMA:  22730 
 קוד MeSH:  A07.015.114.740 
 מזהה MeSH:  D017534 
 מערכת השפה הרפואית המאוחדת:  C0162857 
 
עורקי האמה. עורק החישור הוא העורק בצדו של האגודל (שמאל בתמונה).
עוֹרֵק הַחִשּׁוּר (TA: arteria radialis) הוא עורק באמה המספק דם לחלקה הצדי ולכף היד.
אנטומיה > מהלך

ראשיתו של עורק החישור היא בפיצול עורק הזרוע בגומץ המרפק. העורק נע לאורך חלקה הקדמי של האמה, והוא משמש בה נקודת ייחוס לחלוקת מדורי האמה לקדמי ולאחורי. העורק מתעקל הצדה סביב שורש כף היד בעוברו דרך תיבת ההרחה ובין הראשים של השרירים הבין-גרמיים הגביים. לאחר מכן, העורק עובר קדימה בין ראשי השריר מתוויך האגודל והופך לקשת כף היד העמוקה עם חיבורו לענף העמוק של עורק הגומד. לאורך מסלולו העורק מלווה בווריד החישור.
אנטומיה > סעיפים

ניתן לחלק את הסעיפים של עורק החישור לפי מקום מוצאם.
אנטומיה > סעיפים > באמה

עורק החישור החוזר – מסתעף מיד לאחר הפיצול של עורק החישור מעורק הזרוע. הוא נע מעלה ויוצר השקה עם העורק העקיף החישורי סביב מפרק המרפק.
ענף שורש היד הכפי – כלי דם קטן היוצא סמוך לגבולו התחתון של השריר הכפן המרובע.
הענף הכפי השטחי – מסתעף מעורק החישור מיד בטרם התעקלותו סביב צדו של שורש כף היד.
אנטומיה > סעיפים > בשורש כף היד

ענף שורש היד הגבי – כלי דם קטן היוצא מתחת לגידים הפושטים של האגודל.
עורק מתוך היד הגבי הראשון – יוצא ממש בטרם עורק החישור עובר בין שני הראשים של השריר הבין-גרמי הגבי הראשון, ומתפצל לשני ענפים המספקים את הצדדים הסמוכים של האגודל והאצבע המורה.
אנטומיה > סעיפים > בכף היד

עורק האגודל הראשי – מסתעף מעורק החישור כאשר הוא נע תיכונית לעבר החלק העמוק של כף היד.
עורק האצבע החישורי – מסתעף סמוך לעורק האגודל הראשי, ושניהם אף יכולים לצאת מגזע משותף אחד – עורק מתוך היד הכפי הראשון.
קשת כף היד העמוקה – חלקו הסופי של עורק החישור.
היבטים קליניים

עורק החישור נמצא שטחית, מלפני הקצה המרוחק של החישור, בין הגידים של שריר הזרוע והחישור והשריר כופף שורש היד החישורי. זוהי הנקודה שבה נהוג לבדוק ולמדוד דופק חישורי. בעבר היה מקובל לחשוב שקיום דופק חישורי מעיד על לחץ דם סיסטולי של 70 מ"מ כספית, אלא שעניין זה נמצא כהערכת יתר של לחץ הדם. ניתן גם למשש את הדופק החישורי במעבר העורק בתיבת ההרחה, אולם שם הדופק נמוש פחות בחוזקה.
עורק החישור משמש לעיתים נקודת גישה בצנתור לב. יש לו יתרון בכך על עורק הירך בשל נגישותו הגבוהה יותר, מהירות קרישת הדם בו ומשך אשפוז קצר יותר. כמו כן, הוא משמש לעיתים שתל בניתוח מעקפים, עם תוצאות ניתוחיות טובות יותר בהשוואה לווריד הצפון הגדול.
ראו גם

מבחן אלן
פטר פלאצר

פטר פלאצר (בגרמנית: Peter Platzer; ‏29 במאי 1910 – 13 בדצמבר 1959) היה כדורגלן אוסטרי, ששיחק בעמדת השוער. היה שוערה של "נבחרת הפלא האוסטרית" בשנות ה-30.
ביוגרפיה

פלאצר נולד באימפריה האוסטרו-הונגרית בשנת 1910 והחל את הקריירה ב-AC בריגיטנאואר עמה כמעט זכה באליפות בעונת 1927/28 לאחר וסיימו במקום השני. הוא עבר בשנת 1929 לקבוצה AC פלורידסדורפר ולאחר חמש שנים בה חתם באדמירה ואקר. פלאצר הגיעה עמה להצלחות כשבעונתו הטובה ביותר ב-1933/34 זכה בדאבל וסיים כסגן גביע מיטרופה לאחר הפסד בגמר לבולוניה האיטלקית. בשנים הבאות היה אלוף אוסטריה שלוש פעמים נוספות וסיים את הקריירה בה בשנת 1940.
לאחר הפרישה ניהל בית קפה בארדברג מאמצע שנות ה-30. פלאצר נפטר ב-13 בדצמבר 1959 בגיל 49 ונקבר בבית העלמין המרכזי בווינה. משנת 1993 נקרא רחוב על שמו בשם פלאצרגאסה שבעיר וינה.
ביוגרפיה > נבחרת אוסטריה

בתקופה ששיחק בפלורידסדורפר הוא משך את תשומת ליבו של מאמן "נבחרת הפלא האוסטרית", הוגו מייזל. בשנת 1931 ערך פלאצר את הופעת הבכורה בתיקו 
 2–2 נגד הונגריה בבודפשט, כאשר שוערה הראשון רודי הידן נפצע לקראת סיום המשחק. משחק זה היה במסגרת גביע מרכז אירופה של 1931–1932 בו גם זכתה אוסטריה בסיום הטורניר. פלאצר הגיעה עמה למקום הרביעי במונדיאל 1934 לאחר שאליו הגיעו כפייבוריטית לזכייה. בחצי הגמר נגד המארחת איטליה הפסידו 1–0 משער שנוי במחלוקת. במהלכו קפטן וכוכב האיטלקים, ג'וזפה מאצה, התנגש עם פלאצר ובכך מנע ממנו סיכוי לעצור את אנריקה גואיטה שכבש את השער. בכל ארבעת משחקי הנבחרת בטורניר פתח כשוער הראשון.
הופעתו האחרונה במדיה הייתה ב-24 באוקטובר 1937 נגד צ'כוסלובקיה, ולאחר האנשלוס זומן לשחק עבור גרמניה הנאצית בשני משחקים נגד הנבחרות בלגיה ואיטליה בשנת 1939.
תארים

אליפות אוסטריה (4): 1934, 1936, 1937, 1939
הגביע האוסטרי: 1934
מקום רביעי בגביע העולם: 1934
גביע מרכז אירופה: 1931–1932
עונת 1992 בגביע ליברטדורס

| --- | --- |

 תקופת התחרות:  18 בפברואר 1992 – 17 ביוני 1992 (121 ימים)
 מספר משתתפות:  21
 הזוכה:  ברזיל סאו פאולו
 מספר משחקים:  90
 מספר שערים:  236 (2.62 בממוצע למשחק)
 מלך השערים:  (7) פאליניה ברזיל  סאו פאולו
 → 19911993 ←
עונת 1992 בגביע ליברטדורס הייתה העונה ה-33 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-18 בפברואר 1992 ותחרות הסתיימה ב-17 ביוני 1992. בתחרות השתתפו 21 קבוצות מכל מדינות חברי הארגון.
התחרות הסתיימה בניצחון של סאו פאולו בפעם הראשונה בתולדות המועדון.
מתכונת התחרות

בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שלוש קבוצות בכל בית עלו לשלב השני. החל משלב השני הקבוצות שיחקו בשיטת נוקאאוט.
במידה ומספר קבוצות בבית זכו באותו מספר נקודות ההכרעה הייתה על ידי חוק שער חוץ, במידה וזה לא איפשר הכרעה הקבוצות ביצעו סדרת בעיטות עונשין.
בכל השלבים נערכו משחק בית ומשחק חוץ. על הניצחון הוענקו שתי נקודות.
השלבים המתקדמים > סדרת הגמר

| 0 | 1 | 2 | 3 | 4 |
| --- | --- | --- | --- | --- |
| 10 ביוני 1992 | ארגנטינה ניואל'ס אולד בויס | 1 - 0 | ברזיל סאו פאולו | אצטדיון חיגנטה דה ארוז'יטו, רוסאריו, ארגנטינה צופים: 45,000 שיפוט: צ'ילה הרנן סילבה |
| 10 ביוני 1992 | אדוארדו בריסו 37' |  |  | אצטדיון חיגנטה דה ארוז'יטו, רוסאריו, ארגנטינה צופים: 45,000 שיפוט: צ'ילה הרנן סילבה |
| 0 | 1 | 2 | 3 | 4 |
| --- | --- | --- | --- | --- |
| 17 ביוני 1992 | ברזיל סאו פאולו | 1 - 0 | ארגנטינה ניואל'ס אולד בויס | מורומבי, סאו פאולו, ברזיל צופים: 70,000 שיפוט: קולומביה חוסה טורס מורנה |
| 17 ביוני 1992 | ראיי  65' |  |  | מורומבי, סאו פאולו, ברזיל צופים: 70,000 שיפוט: קולומביה חוסה טורס מורנה |
|   |   | תוצאת פנדלים |   |   |
|   | ראיי    איוואן רוצ'ה    רונלדאו    קאפו  | 2:3 | אדוארדו בריסו   חוליו סאמורה    חואן מנואל ליופ    אלפרדו מנדוסה    פרננדו גמבואה  |   |
עונת 1992/1993 בליגה הלאומית בכדורסל

| --- | --- |
 תאריך התחלה:  20 בספטמבר 1992 
 תאריך סיום:  מאי 1993 
 מספר משתתפות:  14
 זוכה:  הפועל גליל עליון
 סגנית:  הפועל תל אביב
 מלך הסלים:  דניס ויליאמס (הפועל חולון)  26.3 (עונה סדירה) למשחק
 http://basket.co.il
 → 1991/19921993/1994 ←
 
עונת 1992/1993 בליגה הלאומית בכדורסל  הייתה עונתה ה-39 של ליגת הכדורסל הבכירה בישראל. הליגה גדלה ל-14 קבוצות. מתכונת התחרות עם פורמט פלייאוף לא השתנתה מהעונה הקודמת. ארבע הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של הטוב מ-5 כאשר המנצחת בסדרת הגמר זוכה באליפות.
על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו בני הרצליה, עירוני נהריה, הפועל גבעתיים והפועל גבת.
העונה הסדירה החלה ב-20 בספטמבר 1992 הסתיימה ב-4 באפריל 1993. בעונה הסדירה מכבי תל אביב זכתה במקום השלישי בלבד והודחה בחצי הגמר של הפלייאוף. לאחר הפלייאוף, העונה הסתיימה בניצחון של הפועל גליל עליון בפעם הראשונה בתולדותיה ולאחר שמכבי תל אביב הייתה אלופת הליגה במשך 23 עונות ברציפות. זו הייתה העונה הראשונה מאז הקמת הליגה שבסיומה הוכתרה אלופה מחוץ לעיר תל אביב. עונה זו זכתה בכינוי "עונת הדובדבנים".
הייתה זו הפעם הראשונה בתולדות הליגה שמכבי תל אביב לא השתתפה בגמר הפלייאוף.
בהתאם לתוצאות העונה מכבי חדרה ומכבי חיפה ירדו ליגה.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | הפועל גליל עליון | 26 | 21 | 5 | 2325 | 2059 | 266 | 47 |
| 2 | הפועל תל אביב | 26 | 21 | 5 | 2172 | 2005 | 167 | 47 |
| 3 | מכבי תל אביב | 26 | 19 | 7 | 2392 | 2077 | 315 | 45 |
| 4 | הפועל ירושלים | 26 | 16 | 10 | 2354 | 2191 | 163 | 42 |
| 5 | הפועל אילת | 26 | 16 | 10 | 2291 | 2251 | 40 | 42 |
| 6 | בני הרצליה | 26 | 16 | 10 | 2133 | 2109 | 24 | 42 |
| 7 | מכבי ראשון לציון | 26 | 15 | 11 | 2213 | 2154 | 59 | 42 |
| 8 | מכבי רמת גן | 26 | 12 | 14 | 2164 | 2153 | 11 | 40 |
| 9 | עירוני נהריה | 26 | 11 | 15 | 2157 | 2172 | 15- | 37 |
| 10 | הפועל חולון | 26 | 11 | 15 | 2247 | 2334 | 87- | 37 |
| 11 | הפועל גבעתיים | 26 | 8 | 18 | 2215 | 2321 | 106- | 34 |
| 12 | הפועל גבת | 26 | 6 | 20 | 2134 | 2350 | 216- | 32 |
| 13 | מכבי חיפה | 26 | 6 | 20 | 2073 | 2306 | 233 - | 32 |
| 14 | מכבי חדרה | 26 | 3 | 23 | 1998 | 2386 | 388- | 29 |
פלייאוף

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
 
|   |  1 |   הפועל תל אביב | 77 | 84 | 76 | 86 | 96 |   |  |  |  |  |  |  |  |  |
|  |  4 |   הפועל ירושלים | 84 | 81 | 74 | 104 | 78 |   |  |  |  |  |  |  |  |  |
|  |  4 |   הפועל ירושלים | 84 | 81 | 74 | 104 | 78 |   |   |  1 |   הפועל תל אביב | 73 | 74 | 90 | 85 |  |
|  |  |  |  |  |  |  |  |   |   |  1 |   הפועל תל אביב | 73 | 74 | 90 | 85 |  |
|  |  |  |  |  |  |  |  |   |   |  2 |   הפועל גליל עליון | 88 | 87 | 63 | 89 |  |
|  |  2 |   הפועל גליל עליון | 72 | 84 | 93 | 83 | 88 |   |   |  2 |   הפועל גליל עליון | 88 | 87 | 63 | 89 |  |
|  |  2 |   הפועל גליל עליון | 72 | 84 | 93 | 83 | 88 |   |  |  |  |  |  |  |  |  |
|   |  3 |   מכבי תל אביב | 66 | 98 | 87 | 93 | 80 |   |  |  |  |  |  |  |  |  |
כדורסלנים מצטיינים

אדי פיליפס מהפועל גבעתיים עם 25.4 סלים למשחק ו-8.6 ריבאונדים. השיג בעונה הסדירה מדד הגבוה בין כל הכדורסלנים.
מיקי ברקוביץ' ממכבי ראשון לציון היה מלך הסלים הישראלי עם 20.6 סלים למשחק.
ראו גם

גביע המדינה בכדורסל 1992/1993
פאלמדייל

פאלמדייל (באנגלית: Palmdale) היא עיר בקליפורניה. העיר שוכנת צפונית ללוס אנג'לס, בחלקו הצפוני ביותר של מחוז לוס אנג'לס ומופרדת מהעיר לוס אנג'לס על ידי רכס הרי סן גבריאל. נכון למפקד האוכלוסין של מדינת קליפורניה בשנת 2018 חיים בעיר מעל 156,667 תושבים.
היסטוריה

המתיישבים האירופאים הראשונים שהגיעו לאזור והקימו יישוב היו ממוצא גרמני-שווייצרי. בשנת 1886 הגיעה קבוצה של אירופאים וקנו את הקרקע. נאמר להם שהשטח קרוב לאוקיינוס בגלל עצי הדקל שעמדו שם. האירופאים, שמעולם לא ראו עצי דקל חשבו שעצי יהושוע הם דקלים ולכן קראו ליישוב שהקימו "פאלמנטל" (בתרגום מגרמנית: עמק הדקלים).
היישוב הוכר רשמית ב-17 ביוני 1888. חוסר ניסיון בחקלאות באזור מדברי-צחיח ומיקומו של היישוב הרחק מכל דרך ראשית ומסילת רכבת גרמו להגירה שלילית מהיישוב, עד שבשנת 1889 נותרה משפחה אחת בלבד. רוב התושבים שעזבו התיישבו יחדיו והקימו יישוב חדש לא הרחק, ליד מסילת הרכבת של חברת סאותרן פסיפיק. היישוב החדש נקרא בשם 'פאלמדייל' והוקם במקום בו כיום נמצא מרכז העיר.
תוך זמן קצר הוקמה תחנת רכבת ביישוב על מסילת הברזל של חברת סאותרן פסיפיק שקישרה בין לוס אנג'לס לסן פרנסיסקו, מה שתרם רבות לכלכלת היישוב ולגידול האוכלוסייה.
עם גידול האוכלוסייה נוצרה בעיית מחסור במים. באותה תקופה נאלצו להביא מים על עגלות רתומות לסוסים, והמחסור גרם למים להתייקר מאוד. רק בשנת 1913 הסתיימה בנייתו של 'מוביל מים קליפורניה-לוס אנג'לס'. לאחר שהושלמה בנייתו, כל אזור לוס אנג'לס החל לצמוח במהירות ושטחים מדבריים החלו להתמלא ביבולים של פירות, בעיקר תפוחים ואגסים.
בשנת 1915 יצא לאור לראשונה העיתון המקומי 'פליימדייל פוסט', כיום הוא נקרא 'אנטילופה ואלי פרס'.
בשנת 1921 נפתח כביש סלול בין לוס אנג'לס לפאלמדייל. הייתה זו פריצת דרך בתחום התחבורתי באותה תקופה והיה הכביש הראשון מלוס אנג'לס לאחת העיירות בקרבתה. כיום הכביש נקרא כביש סיירה.
בשנת 1924 הושלמה בנייתו של 'סכר ליטלרוק' ו'מאגר הרולד' אשר נבנו על מנת להבטיח כמות מים מספקת לאוכלוסייה הגדלה של פאלמדייל, לתעשייה ולחקלאות. כיום 'מאגר הרולד' נקרא אגם פאלמדייל.
חקלאות היוותה כמקור פרנסה העיקרי של תושבי פאלמדייל ושכנתה הצפונית לנקסטר עד פרוץ מלחמת העולם השנייה. בשנת 1933 נבנה בסיס חיל האוויר של הצבא מוּרוֹק' (כיום שמו "בסיס חיל האוויר אדוארדס") 10 ק"מ צפונית ללנקסטר.
בשנת 1952 הוסב נמל התעופה האזרחי ששירת את תושבי פאלמדייל למרכז חקר החלל, מחקר וניסויים של חיל האוויר האמריקני. כתוצאה מכך הוסבה התעסוקה העיקרית של האזור למתקנים אלו, והחקלאות נדחקה הצידה. בבסיס הניסויים נוסו מספר כלי טיס של חיל האוויר, בהם: B-2 ספיריט, X-15, F-117 נייטהוק, F-35 לייטנינג II ועוד.
ב-24 באוגוסט 1962 הוכרזה פאלמדייל רשמית כעיר. שטחה הכולל אז היה 5 ק"מ רבועים בלבד.
בשנת 1980 חיו בעיר 12,000 תושבים, ועם בנייתו של כביש מהיר שחיבר אותה ללוס אנג'לס האוכלוסייה החלה לצמוח במהרה. במהלך שנות ה-80 וה-90 של המאה ה-20 חלה צמיחה משמעותית באוכלוסייה. החלו להיבנות יותר ויותר שכונות יוקרה, ופאלמדייל הפכה לעיר פרבר אטרקטיבית לעובדים בלוס אנג'לס. במהלך שנות ה-90 הייתה פאלמדייל העיר עם שיעור הצמיחה הגבוהה ביותר במדינת קליפורניה, והשנייה בארצות הברית.
העיר כיום

פאלמדייל כיום היא העיר הגדולה ביותר בעמק אנטילופה, והרביעית בגודלה במדבר מוהאבי (אחרי לאס וגאס, הנדרסון וצפון לאס וגאס). במהלך 25 שנים האחרונות פאלמדייל מדורגת בין 25 הערים המתפתחות בארצות הברית. נכון ל-1 בינואר 2009 נמנו בה 151,346 תושבים. היא נחשבת עיר מבוססת ובטוחה.
בשנת 2005 נפתחה תחנה אוטובוסים מרכזית גדולה בעיר ליד תחנת הרכבת. התחנה אמורה לספק פתרון תחבורה ציבורי יעיל לתושבי האזור. לקראת סוף 2009 אמור להיפתח בעיר מרכז רפואי מתקדם בעלות 200 מיליון דולר.